31976R0110
L 020/48
JURNALUL OFÍCIAL AL UNIUNII EUROPENE
REGULAMENTUL (CEE) NR. 110/76 AL CONSILIULUI
din 19 ianuarie 1976
privind stabilirea, în sectorul produselor pescărești, a normelor generale referitoare la acordarea de restituiri la export și a criteriilor de fixare a valorii acestora
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 100/76 al Consiliului, din 19 ianuarie 1976, privind organizarea comună a piețelor în sectorul produselor pescărești (1), în special articolul 23 alineatul (3),
având în vedere propunerea Comisiei,
întrucât, în temeiul articolului 23 alineatul (1) din Regulamentul (CEE) nr. 100/76, se poate stabili o restituire la export în măsura în care aceasta permite un export important din punct de vedere economic al produselor prevăzute la articolul 1 alineatul (2) din regulamentul sus-menționat;
întrucât restituirile la exportul produselor supuse organizării comune a piețelor, în sectorul produselor de pescuit, trebuie să fie stabilite după anumite criterii permițând acoperirea diferenței între prețurile acestor produse în Comunitate și cele practicate în comerțul internațional, prin respectarea obiectivelor generale de organizare comună; întrucât, în acest scop, este necesar, în ceea ce privește aceste produse, să se țină seama, pe de o parte, de situația aprovizionării și de prețurile în cadrul Comunității și, pe de altă parte, de situația prețurilor practicate în comerțul internațional; întrucât este nevoie, de asemenea, să se prevadă posibilitatea calculării valorii restituirii pentru produsele de pescuit ținând seama de coeficienții care vor fi stabiliți;
întrucât controlul evoluției prețurilor necesită stabilirea acestor prețuri potrivit unor norme generale; întrucât ar trebui, în acest scop, să se ia în considerare, în ceea ce privește prețurile pe piața mondială, prețurile pe piețele țărilor terțe și în țările de destinație, precum și prețurile de producție constatate în țările terțe și prețurile franco la frontieră în cadrul Comunității; întrucât, în ceea ce privește prețurile în cadrul Comunității, ar trebui să se țină seama, pe de o parte, de prețurile practicate pe piețele reprezentative ale Comunității și, pe de altă parte, de prețurile practicate la export;
întrucât este necesar să se prevadă o diferențiere a valorii restituirilor , în funcție de destinația produselor, datorită condițiilor deosebite de import în anumite țări de destinație;
întrucât produsele de pescărie ale producătorilor Comunității sunt de origine comunitară chiar dacă acestea sunt descărcate în porturi situate în afara teritoriului vamal al Comunității; întrucât, din necesități de control, ar trebui, de asemenea, limitată acordarea de restituiri pentru produsele descărcate în porturile situate pe teritoriul vamal al Comunității așa cum este acesta stabilit de Regulamentul (CEE) nr. 1496/68 (2), modificat prin actul de aderare (3);
întrucât, pentru a asigura exportatorilor Comunității o anumită stabilitate a valorii restituirilor și o certitudine în ceea ce privește lista produselor care beneficiază de o restituire, ar trebui prevăzut că această listă și sumele acordate pot fi valabile pe o perioadă relativ lungă și determinată în funcție de uzanțele comerciale;
întrucât, pentru a evita distorsiuni de concurență între operatorii Comunității, condițiile administrative impuse acestora trebuie să fie aceleași în întreaga Comunitate; întrucât acordarea unei restituiri pentru produsele în cauză, importate din țările terțe și reexportate către țările terțe, nu se justifică,
ADOPTĂ PREZENTUL REGULAMENT:
Articolul 1
Prezentul regulament stabilește normele generale cu privire la fixarea și acordarea restituirilor la export pentru produsele prevăzute în articolul 1 alineatul (2) din Regulamentul (CEE) nr. 100/76.
Articolul 2
Restituirile sunt fixate ținând cont de elementele următoare:
(a)
situația și perspectivele de evoluție:
-
prețurile produselor pescărești și disponibilitățile pe piața Comunității;
-
prețurile produselor pescărești pe piața mondială;
(b)
obiectivele organizării comune a piețelor în sectorul produselor pescărești care vizează asigurarea, pe aceste piețe, a unei situații echilibrate și a unei dezvoltări normale în planul prețurilor și al schimburilor;
(c)
cheltuielile minime de comercializare și transport din piețele Comunității până în porturi sau alte locuri de export ale Comunității, precum și cheltuielile de acces spre țările de destinație;
(d)
importanța economică a exporturilor prevăzute.
Articolul 3
(1) Prețurile pe piața Comunității sunt stabilite ținând seama de prețurile practicate care se dovedesc a fi cele mai favorabile în vederea exportului.
(2) Prețurile pe piața mondială sunt stabilite ținând seama de:
(a)
prețurile practicate pe piețele principalelor țări terțe importatoare;
(b)
prețurile de producție constatate în principalele țări terțe exportatoare;
(c)
prețurile de ofertă franco la frontiera Comunității.
Articolul 4
Restituirea poate fi diferențiată în funcție de destinația acestor produse, dacă acest lucru este impus de situația pieței mondiale sau de exigențele specifice anumitor piețe.
Articolul 5
Lista produselor pentru care este acordată restituirea la export și valoarea acestei restituiri sunt fixate cel puțin o dată la trei luni.
Articolul 6
Produsele de origine comunitară descărcate direct din locurile de pescuit în porturile situate în afara teritoriului vamal al Comunității nu beneficiază de restituiri .
Articolul 7
(1) Restituirea este plătită atunci când se dovedește că produsele:
-
au fost exportate în afara Comunității și
-
sunt de origine comunitară.
(2) În cazul aplicării articolului 4, restituirea este plătită în condițiile prevăzute la alineatul (1), cu condiția să se aducă dovada că produsul a ajuns la destinația pentru care restituirea a fost fixată.
Totuși, se pot prevedea derogări de la această normă în conformitate cu procedura stabilită la alineatul (3), cu rezerva să fie stabilite condiții care oferă garanții echivalente.
(3) Dispoziții suplimentare pot fi adoptate în conformitate cu procedura prevăzută de articolul 32 din Regulamentul (CEE) nr. 100/76.
Articolul 8
(1) Regulamentul (CEE) nr. 165/71 alConsiliului, din 26 ianuarie 1971, privind stabilirea pentru sectorul pescuitului a normelor generale privind acordarea de restituiri la export și a criteriilor de stabilire a valorii acestora (4), se abrogă.
(2) Trimiterile la regulamentul abrogat în conformitate cu alineatul (1) trebuie înțelese ca fiind făcute la prezentul regulament.
Articolul 9
Prezentul regulament intră în vigoare la 1 februarie 1976.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 ianuarie 1976.